cyanic-selkie/wikianc huggingface dataset:
Karl Staaffs vei (Oslo)
I veien er 29 boligblokker fra 1950-årene fordelt på borettslagene Ulven og Helsfyr.
Nilabbor
Nilabbor er en stor ferskvannsfisk fra Afrika. Den kan bli nesten to meter lang, og 200 kg tung.
Denne fisken har alltid vært en ettertraktet matfisk. Både egypterne og romerne holdt arten i dammer. På 1950-tallet ble den innført til Victoriasjøen. Dette fikk katastrofale følger for den lokale fiskefaunaen. Nilabboren er en rovfisk, og har utryddet flere hundre arter av ciklider, som var endemiske for denne sjøen. Dette har blitt kalt den største masseutryddelsen av virveldyr i moderne tid.
Utsettingen av nilabbor har også hatt store følger for samfunnene rundt sjøen (Uganda, Tanzania, Kenya). En stor eksportindustri har utviklet seg; i 2003 ble det eksportert nilabbor til EU for 169 millioner euro. Fisken har blitt for dyr til at lokalbefolkningen kan spise den, og ujevn fordeling av inntektene har ført til sosial uro. Lasteflyene som frakter fisken til Europa, er ofte lastet med våpen på turen sørover, noe som bidrar til å forverre de mange krigene i nabolandene.
Christian Eidskrem
Christian Eidskrem også kjent som «Clandestine»,Mr Clandestine eller «mr.C» født 19. juni 1975 i Ålesund er en norsk ekstrem metal-bassist.
Han har spilt i DHG (Dødheimsgard) fra 2002 til 2011 og har tidligere spilt i norske Paradigma. Han var også gitarist og låtskriver i black / doom metal-bandet Nephila (oppløst). Medvirket på Hagalaz` Runedance sin utgivelse; Frigga`s Web (2002) hvor han bidro med trommer/perkusjon på enkelte låter. I tillegg så har han spilt i det Rumenske bandet Nightpray. Siden 2018 har han spilt i Strid, hvor han begynte som gitarist, men gikk over til å ta over bassen etter Vicotnik (DHG, Ved Buens Ende og Dold Vorde Ens Navn)
Diskografi
Paradigma
Hagalaz' Runedance
DHG (Dødheimsgard)
Nightpray
Sportsklubben Rival
Sportsklubben Rival (stiftet 19. september 1939) er et idrettslag fra Årø i utkanten av Molde. Klubben har grupper for alpint, fotball, håndball, volleyball og sandvolleyball, og er moderklubb for kjente idrettsnavn som Birgitte Sættem, Ragnhild Mowinckel og Andrine Flemmen. Klubbfargene er rød trøye, blå skjorts og rød strømper.
Rival har egen gressbane for fotball på Årø i Molde som blir kalt Rivalbanen. I 2010 ble Årølia kunstgressbane åpnet i forbindelse med den 17. Rivalcupen. Årølia kunstgressbane har fulle internasjonale mål.
Fotball
A-laget i fotball for menn spiller 2022-sesongen i 5. divisjon.
Rival har også gull fra Norway Cup 2019 i G13-klassen. Laget ble ledet av Øystein Risan og Trond Brændø.
Faryngaler
En faryngal konsonant uttales ved at tunga trykker mot svelget (farynx). På norsk realiseres ofte fonemet "h" som en ustemt faryngal frikativ eller approksimant, spesielt foran åpne vokaler, mens "h" i øvrige tilfelle ofte realiseres som en ren pustelyd (laryngal). Det internasjonale fonetiske alfabetet har to faryngale konsonanter: ħ og. Begge er oppført som frikativer, selv om vanligvis er en approksimant. Siden ingen språk har et skille mellom frikativ og approksimant når det gjelder faryngale lyder, gjør det ikke noe at dette tegnet står for to ulike lyder.
Plaster
Plaster er bandasje som blir brukt på små sår eller skader som ikke trenger større bandasjer. Plasteret ble funnet opp av Earle Dickson i 1920.
Et plaster har vanligvis en absorberende kompress, gjerne laget av gas eller liknende materiale, og som ofte er tilsatt et antiseptisk stoff. Kompressen er festet til en strimmel av tettvevet stoff, plast eller lateksgummi som er dekket av et klebende stoff. Før bruk er limflaten dekket av plast som er lett å fjerne. Plasteret blir festet slik at kompressdelen dekker sårflaten, men uten å klebe seg fast. Limflatene fester seg til huden rundt og hindrer at det kommer forurensning til såret.
Karl av Portugal
Karl ( Dom Carlos Fernando Luís Maria Victor Miguel Rafael Gabriel Gonzaga Xavier Francisco de Assis José Simão de Bragança Sabóia Bourbon Saxe-Coburgo-Gotha, født 28. september 1863, død 1. februar 1908) var konge av Portugal i perioden 1889-1908.
Fylkesvei 1872
Fylkesvei 1872 går mellom Austad og Akselstua i Stange kommune.
Liliane Montagne
Liliane Montagne (født 16. mars 1931) er en tidligere fransk turner.
Fylkesvei 1872
Frem til 2019 hadde veien betegnelsen fylkesvei 204 (Hedmark).
Liliane Montagne
I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Individuelt kom hun på 23.-plass sammenlagt. I neste VM, i 1954, kom hun på 38.-plass sammenlagt.
Jurema (Piauí)
Jurema er en kommune i delstaten Piauí i nordøstregionen av Brasil.
Substrat (lingvistikk)
Et substrat betegner i lingvistikken både det språket som opprinnelig blir talt i et område når et annet språk kommer og fortrenger det gamle, og rester av det gamle språket i det nye. Et beslektet fenomen er superstrat, som betegner et nytt språk som trenger inn i et område, men etterhvert dør ut, og sporene etter det inntrengende språket i det opprinnelige.
Eksempel på substratspråk
Et eksempel på substrat er det iberiske språket som ble talt på Den iberiske halvøy da Romerriket invaderte halvøya og latin ble offisielt språk. I de fleste europeisk land som hørte under Romerriket, taler man i dag romanske språk, som nedstammer fra latin. I italiensk heter «hund» cane og i fransk chien. Begge ordene kommer fra latin canis. Spansk er også et romansk språk, men det spanske ordet for hund, perro, er helt ubeslektet og kommer fra iberisk.
Et annet eksempel er samisk substrat i norsk og andre nordgermanske språk. Lange suffikser, trykkaksenten og tap av nesten alle prefikser, skiller nordgermansk fra de andre germanske språkene og minner om samisk og østersjøfinsk.
Et tredje eksempel er de omtrent 550 ordstammene i samisk som har ukjent opprinnelse. De stammer antagelig fra et ellers ukjent paleolitisk-europeisk språk som samene talte før de skiftet språk til samisk, som tilhører den finsk-ugriske språkgruppen. Mange av disse ordene betegner naturfenomener som er vanlige i samiske områder, men uvanlige eller manglende i skogområdene der de finsk-ugriske språkene oppstod. Fuglenavn er gode eksempler: állat «snøspurv», biehkan «fjellvåk», bovttáš «lunde», bupmálas «havhest», giron «fjellrype» og guovssat «lavskrike».
Wooper
Wooper er en figur i Pokémonserien. Den er en Pokémon av typene vann og jord. Den ble først introdusert i 2. generasjon.
Wooper lever i kaldt vann. Av og til vil den, hvis det er kaldt på land, komme opp og lete etter mat. Når den er på land blir kroppen dens dekket av en giftig hinne. Når den skal sove begraver den seg halvveis i søla på bunnen av vannet.
Karlsrudveien (Oslo)
Karlsrudveien (3–5, 2–4B) er en vei på Karlsrud i bydel Nordstrand i Oslo. Den går fra Bernt Knudsens vei til Oberst Rodes vei (men er enveiskjørt i motsatt retning). Veien gikk tidligere inn til Lambertseter gård.
Veien fikk navn i 1928 etter husmannsplassen Kolsrud (Karlsrud).
Oliver Kahn
Oliver Rolf Kahn (født 15. juni 1969) er en tysk fotballeder, forretningsmann og tidligere fotballspiller.
Sauda videregående skole
Sauda videregående skole er en videregående skole i Ryfylke i Rogaland. Den er delt opp i tre avdelinger med tilhold i henholdsvis Sauda og Birkeland i Sauda kommune og Sand i Suldal kommune.
Oliver Kahn
Han startet sin karriere i klubben Karlsruher SC hvor han fikk sin seniordebut i 1987. I 1994 ble han solgt til storklubben FC Bayern München. Der spilte han fram til han la opp som spiller i 2008. Før han la opp fikk han også med seg en rekke mesterskap og kamper for Tysklands landslag.
Sauda videregående skole
Skolen er en kombinert skole med tilbud innen yrkesfaglige og studieforberedende utdanningsprogram. Hovedavdelingen på Lofthus og transportfagleg avdeling på Indre Birkeland ligger i Sauda kommune. Toppvolley Norge og byggfagstilbudet ligger på Sand i Suldal kommune.
Oliver Kahn
Hen er en av de mest suksessfulle tyske spillere i moderne tid med åtte tyske seriemesterskap, seks tyske cuptitler samt vinner av både UEFA-cupen, Mesterligaen og Intercontinental-cupen. I tillegg til disse har han også opparbeidet seg en lang rekke individuelle meritter. Blant annet ble han som første keeper i historien tildelt prisen som VM beste spiller etter VM i 2002.
Sauda videregående skole
Skolen har ca. 400 elever. Årlig blir det arrangert juleturnering av vg3 idrettsfag og nytt fra 2009: friidrettsdag som blir arrangert av vg2 og vg3 idrettsfag. Sauda videregående skole har fadderordning for alle nye elever.
Dieffenbachia
Dieffenbachia (norsk: prikkblad) er en planteslekt i myrkonglefamilien. Planten kommer opprinnelig fra de tropiske regnskogene i Sør-Amerika der de vokser på bakken. Den tolererer derfor skygge ganske godt. Planten er mye brukt som stueplante på grunn av de store og dekorative bladene som ofte har vakre mønster av forskjellig sort, avhengig av variètet. Særlig i 1970-årene var Dieffenbachia en svært 'trendy' potteplante. Det er særlig to arter som brukes som stueplanter hos oss, den ene er Dieffenbachia maculata, som blir om lag 15-50 cm høy, og Dieffenbachia seguine, som blir større og kraftigere enn den førstnevnte, opptil et par meter høy. Planten inneholder en svært irriterende plantesaft, som kan føre til hevelser av slimhinner i munn og svelg, og en sviende reaksjon dersom den kommer i kontakt med huden. En bør bruke hansker når man skal håndtere planten.
Oliver Kahn
Karlsruher SC
Som seksåring startet Oliver Kahn sin tid i Karlsruher SC. Hans far, Rolf, hadde spilt for klubben i årene 1962 til 1965. Han startet i klubbens ungdomsakademi som utespiller, men begynte etterhvert som keeper. Før sesongen 1987/1988 ble Kahn flyttet opp i klubbens førstelags-tropp, som på dette tidspunktet var i Tysklands øverste divisjon. 27. november 1987 fikk han sin senior- og førstelags-debut. I 1990 overtok Kahn etter tidligere førstekeeper Alexander Famulla.
Sauda videregående skole
Utdanningsprogram
Idrettsfag er ett treårig utdanningsprogram som fører til generell studiekompetanse. Her får elevene de obligatoriske fellesfagene i tillegg til treningslære, idrett og samfunn, treningsledelse og aktivitetslære. På vg1 idrettsfag ved sauda vidaregåande skule må alle på ha breddeidrett, mens på vg2 og vg3 kan elevene velge mellom breddeidrett, friluftsliv eller fag fra Studiespesialisering.
Dieffenbachia
Planten blomstrer sjelden, men på eldre planter kommer det av og til en blomst. Blomsten minner om blomster til andre planter i familien, men er grønn og tynn. Sammenliknet med bladene er den ganske uanselig.
Sauda videregående skole
Utdanningsprogram
Studiespesialisering er et treårig utdanningsprogram som fører til generell- eller spesiell studiekompetanse.
Oliver Kahn
Karlsruher SC
I 1993/1994 kvalifiserte Karlsruher til UEFA-cupen, hvor laget kom til semifinalen. På veien slo det ut blant andre klubber som PSV Eindhoven, Valencia CF og FC Bordeaux, men ble slått av Austria Salzburg. I Bundesliga gjorde Kahn seg bemerket, og ved enden av sesongen mottok han prisen som beste keeper i Tysklands øverste divisjon.
Dieffenbachia
I likhet med Epipremnum pinnatum (Gullranke) som også tilhører myrkonglefamilien antas Dieffenbachia å ha visse luftrensende egenskaper.
Sauda videregående skole
Utdanningsprogram
Elektrofag er et yrkesfaglig utdanningsprogram som fører til elektriker utdanningen. Etter vg1 elektrofag tilbyr Sauda Vidaregåande Skule vg2 elenergi. Dette kan du oppnå etter Vg2 elenergi: Fagbrev som elektriker, elektromotor- og transformatorrepatatør, elektroreparatør, energimontør, energireparatør, heismontør, signalmontør, togelektriker.
Oliver Kahn
Karlsruher SC
Nå ble Oliver Kahn ettertraktet blant større klubber, og etter sesongen 1993/1994 fullførte han en overgang verdt €2,385,000 til storklubben FC Bayern München. Dette beløpet var den gang ny rekordsum for en tysk keeper-overgang.
Sauda videregående skole
Utdanningsprogram
Teknikk og industriell produksjon er et yrkesfaglig utdanningsprogram som fører fram til yrke innenfor teknisk industri, skipsindustri, teknoindustri, bilindustri, kjemisk prosessindustri og til oljebransjen. Etter vg1 tilbyr Sauda vidaregåande Skule vg2 kjemiprosess, vg2 produksjon og industriteknikk og vg2 transport og logistikk.
Helse- og oppvekstfag er et yrkesfaglig utdanningsprogram som fører til yrke innen helse og sosialsektoren, fritidshjem, barnehage og lignende. Etter endt vg1 Helse- og oppvekstfag kan Sauda Vidaregåande Skule tilby hele to vg2 programmer: Helsearbeiderfage og ambulansefag. En helsefagarbeider jobber med varierte arbeidsoppgaver innen praktisk pleie, omsorg og miljøarbeid i helse- og sosialtjenesten, mens en ambulansesjåfør ofte har som arbeidsoppgaver å være først på skadestedet, og deretter frakte pasienten til sykehus. Ambulansepersonellet har den viktige oppgave å gjennomføre den første behandlingen: førstehjelp.
Oliver Kahn
FC Bayern München
Oliver Kahn ble hentet til Bayern München før sesongen 1994/1995 for å erstatte klubbens tidligere keeper Raimond Aumann. En skade satte han ute av spill i sine seks første måneder i sin nye klubb. Da han omsider kom tilbake, ble han hentet inn i Tysklands VM-tropp i 1994. Kahn fikk ikke sin debut i dette mesterskapet, men mot slutten av sesongen fikk han likevel sin landslagsdebut.
Sauda videregående skole
Utdanningsprogram
Transport og logistikk er et landsdekkende yrkesfaglig utdanningsprogram som krever at du har vg1 service og samferdsel eller vg1 teknikk og industriell produksjon. Transport og logistikk, omfatter blant annet: Godstransport, persontranspor, terminallære, samferdsel.
Oliver Kahn
FC Bayern München
Året etter slo hans lag Bayern FC Bordeaux 5-1 sammenlagt i finalen i UEFA-cupen. Den påfølgende sesongen, 1996/1997 ble suksessrik da klubben hentet hjem både serie- og cup-trofeet. I tillegg ble også Kahn for andre gang i sin karriere så langt, tildelt prisen for årets beste keeper i Bundesliga.
Sauda videregående skole
Utdanningsprogram
Bygg- og anleggsteknikk er et yrkesfaglig utdanningsprogram som bl.a. fører til tømrer utdanningen. Etter endt vg1 bygg- og anleggsteknikk kan Sauda Vidaregåande Skule tilby vg2 Byggteknikk.
Skolen har et godt tilbud innen alternativ opplæring for de som har vanskeligheter med å følge ordinær undervisning.
Oliver Kahn
FC Bayern München
Neste sesong gikk seriemesterskapet til 1. FC Kaiserslautern, mens Müchen vant cup-pokalen for andre år på rad. Kahn ble igjen utnevnt til ligaens beste keeper. I sesongen 1998/1999 greide derimot Bayern München å vinne ligaen igjen, og samme år tok laget seg til finalen i Mesterligaen. Dette var et av Kahns beste år i Bayern München-drakta. Finalen i Mesterligaen gikk på Camp Nou og motstander var engelske Manchester United. Selv om tyskerne fikk det første målet, scoret motstanderen to. Til tross for finaletapet mottok Kahn tittelen «Verdens beste keeper», valgt fram av The International Federation of Football History and Statistics.
I 2000 vant Kahns lag både cup- og seriemesterskapet. Han ble også for første gang utnevnt til årets tyske fotballspiller. I 2001 tok Bayern i tillegg til å bli seriemester seg til finalen i Mesterligaen mot spanske Valencia CF. Kampen gikk til straffesparkkonkurranse, og Oliver Kahn reddet tre straffer, slik at laget vant finalen. Kahn ble kåret til «Banens beste» og mottok også UEFAs Fair play-utmerkelse. Senere på året vant også Bayern München Intercontinental-cupen, i finalen beseiret laget Boca Juniors fra Argentina. For andre gang i sin karriere ble Kahn kåret til «Verdens beste keeper» og årets tyske fotballspiller.
Etter at Stefan Effenberg la opp etter sesongen 2001, ble Kahn utnevnt som klubbens nye kaptein. Selv om laget ikke vant noen trofeer, ble Kahn for tredje gang kåret til «Verdens beste keeper». Videre ble han seriemester med Bayern i 2003, 2005, 2006 og 2008, samt cupmester de samme sesongene.
Etter at kontrakten hans med Bayern München endte ved utløpet av sesongen 2007/2008 bestemte Kahn seg for å legge opp. I dag holder han rekorden som den keeperen i Bundesligahistorien med flest kamper uten baklengsmål, med 197. Med sine 535 kamper er han også den keeperen med flest kamper i Bundesliga. Oliver Kahn fikk sin testimonial-kamp mot et sammensatt tysk lag den 2. september 2008. Kampen endte 1-1, og gikk på Bayerns stadion Allianz Arena.
Landslaget
Første gang Oliver Kahn var med det tyske landslaget, ble han kalt inn som back-up før VM i 1994. Tysklands førstekeeper på denne tiden var Andreas Köpke, som forøvrig sto alle kampene i turneringen. Men Kahn fikk omsider sin landslagsdebut i en kamp mot Sveits 23. juni 1995. Kampen endte 2-1 til tyskerne. I EM 1996 i England var Kahn igjen med som reserve da Tyskland gikk helt til topps i mesterskapet. Da VM i 1998 ble avholdt i Frankrike, var Kahn igjen med som innbytter, men etter mesterskapet gjorde Köpke det kjent at han skulle legge opp, og Kahn tok hans plass som førstekeeper på landslaget.
I EM to år senere røk regjerende mester Tyskland ut i gruppespillet. Etter turneringen la daværende kaptein Oliver Bierhoff opp, Kahn ble med det utnevnt til ny kaptein. I 2001 kvalifiserte Tyskland seg til VM i 2002. Tyskland nådde finalen, og på veien dit slapp Kahn kun inn ett eneste mål, men måtte i finalen se seg slått av Brasil med 2-0. Ikke desto mindre ble Kahn som hittil eneste keeper utnevnt til mesterskapets beste spiller.
I EM i 2004 måtte Tyskland forlate turneringen allerede etter gruppespillet. Etter EM ga Kahn kapteinsbindet videre til Michael Ballack. Den nyansatte landslagssjefen Jürgen Klinsmann ville ha mer konkurranse rundt keeperplassen og så ikke på Kahn som fast førstevalg lenger. Dette førte til at Jens Lehmann også kom inn i landslaget, og før VM i Tyskland i 2006 bestemte Klinsmann å satse på Lehmann istedenfor Oliver Kahn. Men etter tap i semifinalen mot Italia ble det offentliggjort at Kahn skulle spille bronsefinalen som en avskjedsgest for landslaget. Kahn ble også tildelt kapteinsbindet i kampen foran kaptein Ballack og visekaptein Bastian Schweinsteiger. Tyskland slo Portugal 3-1. Kahn forlot landslaget etter 86 kamper, 49 som kaptein.
Bayern München
Bundesliga: 1997, 1999, 2000, 2001, 2003, 2005, 2006, 2008
DFB-Pokal: 1998, 2000, 2003, 2005, 2006, 2008
Mesterligaen: 2001
UEFA-cupen: 1996
Intercontinental-cupen: 2001
Internasjonalt
Europamesterskap: 1996
Verdensmesterskap: Andreplass i 2002, tredjeplass i 2006
Individuelt
Årets keeper i Bundesliga: 1994, 1997, 1998, 1999, 2000, 2001, 2002
Årets keeper i Europa: 1999, 2000, 2001, 2002
Årets keeper i Verden: 1999, 2001, 2002
Årets tyske fotballspiller: 2000, 2001
Mesterligaens banens beste: 2001
VMs beste spiller: 2002
VMs beste keeper: 2002
Verdens beste spiller: Andreplass i 2002
Isonychiidae
Isonychiidae er en familiegruppe av døgnfluene. Den er en forholdsvis artsfattig familie, med rundt 20 arter i én slekt.
Utseende
Små og spinkle døgnfluer med smale vinger, de voksne vanligvis lyst fargede. Forvingene er avlange, glassklare med et fint, tett årenett. Den bakerste, lange åren (Cu2) går omtrent parallelt med bakkanten. Bakvingen er forholdsvis stor og oval. Beina er lange og tynne. Bakkroppen har to lange haletråder. Nymfene er brune, avlange, nokså kraftig bygde.
Levevis
Disse døgnfluene utvikler seg i elver. Arten Isonychia bicolor i Nord-Amerika kan ha spektakulære masseklekkinger og det er derfor svært populært å lage imitasjoner av denne arten som fiskefluer.
Rock ’n’ Roll Kids
«Rock 'n' Roll Kids» (norsk oversettelse: rock'n'roll-barna) er en engelskspråklig popballade som vant Eurovision Song Contest 1994 for Irland. Sangen er komponert av Brendan Graham og ble fremført av Paul Harrington og Charlie McGettigan. Sangen fikk rekordhøye 226 poeng og innkasserte Irlands tredje seier på rad i konkurransen. Dette var første gang en mannlig duo vant, og det var første gang en vinnersang ikke ble akkompagnert av et orkester; McGettigans gitar og Harringtons piano var de eneste musikkinstrumentene som trengtes. Sangen fikk en moderat kommersiell suksess etter seieren, men har i ettertid blitt en Eurovision-klassiker.
Eurovision Song Contest
Sangen var en av åtte som deltok i den irske finalen i Limerick 13. mars 1994, der den vant en klar seier med 110 poeng. «Rock 'n' Roll Kids» ble dermed Irlands bidrag til Eurovision Song Contest i Dublin samme år.
Harrington og Gettigan var på hjemmebane da de fremførte sangen som det tredje bidraget av 25 deltakere i den internasjonale finalen i Dublin 30. april. Den stillfarne balladen og fremføringen fikk naturlig nok øredøvende applaus fra hjemmepublikummet både før og etter opptredenen. Sangen hadde ikke noe orkesterarrangement, de eneste instrumentene var McGettigans gitar og Harringtons piano samt stemmene deres.
På forhånd var «Rock 'n' Roll Kids» en av favorittene sammen med Tyskland og Storbritannia. Få trodde likevel at Irland skulle klare å vinne konkurransen for tredje år på rad. Utover i avstemningen ble det likevel klart at sangen ville vinne en solid seier. Den fikk 12 poeng fra åtte land, blant annet Norge, og vant med hele 226 poeng. Dette var ny poengrekord og første gang et bidrag fikk over 200 poeng.
Om sangen
Sangen er en sart popballade der de to sangerne minnes barndommen og oppveksten i begynnelsen av 1960-årene. De hørte på pop og rock og artister som Jerry Lee Lewis og Elvis Presley. Deretter skifter teksten til nåtiden, der «rock'n'roll-barna» har blitt voksne og travle menn som er «too busy running to a different beat».
«Rock 'n' Roll Kids» fikk en heller laber kommersiell suksess etter seieren og nådde «bare» en andreplass på den irske singellisten. Det skyldes imidlertid at pausenummeret «Riverdance» la beslag på den irske førsteplassen store deler av våren og sommeren 1994. «Rock 'n' Roll Kids» har siden gått inn i konkurransens historie som en evergreen, blant annet ble den fremført under konkurransens 50-årsjubileumsshow i København i 2005.
Norsk versjon
R. Dahl Bjørnsen og Eldar Vågan har skrevet norsk tekst med tittelen «Mere rock'n'roll før». Sangen ble utgitt av Vazelina Bilopphøggers på albumet Gammel Oppland (Slagerfabrikken/Opal SCD 99014) i 1994. Den ble også utgitt på singelen «Gammel Oppland» av Slagerfabrikken samme år.
Fagbrev og svennebrev
Fagbrev skiller seg fra svennebrev ved at det tas i andre yrkesfag enn håndverksfag.
I de tradisjonelle håndverksfagene som ble organisert under håndverkslaug i midten av 1500- tallet, og utdanninger som er i direkte sammenheng, blir det gitt svennebrev.
I 1905 foreslo en fagskolekomite en rekke nye fagutdanninger, for å møte industriens raskt voksende behov, og i disse fagene blir det gitt fagbrev.
Karakterene som gis i en fag- svenneprøve er; bestått meget godt, bestått eller ikke bestått.
Utdeling av fag- og svennebrev foregår ofte ved en høytidelig seremoni i de ulike kommuner. Arrangementet foregår en eller to ganger i året. Det kan også foregå en utdeling av svenneprøvemedalje til kandidater som har utmerket seg spesielt. Det tildeles også fagopplæringspriser til bedrifter som har stått for en spesielt god opplæring av kandidatene.
Lance Mackey
Mackey har bodd i Alaska hele livet, og han debuterte i hundesledeløpet Iditarod i 2001. Siden den gang har han deltatt 12 ganger i Iditarod, og ble for første gang vinner av løpet i 2007. Han vant også Iditarod i 2008, 2009 og 2010.
I 2005 debuterte han med seier i Yukon Quest, og også i 2006 vant han dette hundesledeløpet.
Lance Mackey var fra en familie som har store meritter innen hundekjøring. Faren hans, Dick Mackey vant i 1978, mens broren Rick Mackey vant i 1983.
Vaslui
Vaslui er en by i Vaslui i regionen Moldova i Romania. Det er fotballklubben FC Vasluis hjemby.
Júlio Borges
Júlio Borges er en kommune i delstaten Piauí i nordøstregionen av Brasil.
Lettskipsvekt
Lettskipsvekt (også betegnet lett skip) er et mål for skipets masse uten nyttelast/dødvekter, oppgitt i tonn. Lettskipsvekten innbefatter blant annet vekten av skrog og maskineri. Forkortest ofte til Wls.
Technothriller
Technothrilleren er en litterær hybridsjanger, som deler motiv og struktur med spionromanen, thrilleren, krigsromanen og science fiction.
Verker i denne sjangeren inneholder i forhold til andre litterære sjangere en uvanlig stor mengde tekniske detaljer, for eksempel navn på våpen, størrelse kaliber, hardware-detaljer og elektroniske ord og uttrykk. Bare den mest teknisk orienterte science fiction nærmer seg technothrillerens detaljeringsnivå. Selv om technotrillere er filmatisert og kopiert i andre medier, er dette først og fremst en litterær sjanger rett og slett på grunn av at mengden av faktaopplysninger som kjennetegner den knapt kan formidles i andre media enn trykt skrift.
Technothrillere hevdes ofte å være underholdningslitteratur skrevet eksklusivt for menn, uten at dette kan sies bevist. Forfattere som for eksempel Dan Brown og Jan Guillou, hvis thrillere kan sies å tilhøre sjangeren, har også et stort kvinnelig publikum.
Ettersom teknologi blir stadig viktigere i det globale samfunnet, og dermed også i moderne thrillere, er sjangeren til en viss grad blitt mer diffus.
Opprinnelse
Michael Crichton hevdes ofte å være sjangerens «far». Hans tidlige roman The Andromeda Strain fra 1969 (norsk utgave Døden fra rommet, 1971), om et dødelig virus fra verdensrommet som bringes tilbake til jorden med en amerikansk romsonde, blandet trekk fra teknisk orientert science fiction, detektivfortellingen og thrilleren.
Fag- og svenneprøve
Fag- og svenneprøve er en tradisjonsbundet avsluttende prøve som avlegges innen yrkesfag og håndverksfag. Prøvene kan tas når lærlingen eller lærersvennen har gjennomført læretiden og bestått eventuelle teoretiske prøver som gjelder for faget. Selve prøven består av en eller flere dagers praktisk arbeid med en eller flere oppgaver rettet mot faget. Svenneprøver er rettet mot de eldste, tradisjonelle håndverksfagene som byggfagene og mange design og håndverksfag. Fagprøver er rettet mot nyere fag som eksempelvis bilfagene og helse- og oppvekstfagene.
Selve prøven følges av en prøvenemnd som vurderer arbeidet. Som en hovedregel skal ikke lærlingen forstyrres med spørsmål under prøven, men i noen fag kan det legges inn pauser der nemndsmedlemmer kan stille spørsmål. Observatørene gir poeng gjennom dagen for de ulike prosesser man gjennomfører og trekker poeng ved avvik. Det er forholdsvis få som stryker til fag- og svenneprøver. Ni av ti får bestått. Ved bestått prøve utskrives fagbrev eller svennebrev, og med følger tittelen svenn, eller fagarbeider, i det aktuelle faget.
Fag- svenneprøver
I tidsrommet fra 1. oktober 2003 til 30. september 2004 var det over 18 000 som gikk opp til svenneprøve. Over 90 prosent av disse besto prøven. Tallet på de som går opp til svenneprøve var noe lavere dette året enn tidligere. Fire av ti var 25 år eller eldre. De fleste (over 3700) tok svenneprøve innen studieretning for mekaniske fag som idag ligger under TIP.
En fag- eller svenneprøve skal bestå av
Planleggingsdelen
Her skal kandidaten utarbeide en prosjektplan over arbeidet for å kunne gjennomføre og løse oppgaven(e) som er gitt. Planen kan inneholde følgende elementer:
Prosjektplanen er ofte krevd innsendt og godkjent av prøvenemnda i løpet av fagprøvens første dag.
Gjennomføringsdelen
Kandidaten skal i denne delen av prøven utføre det praktiske, fagrettede arbeidet som oppgaven forutsetter innenfor den tidsrammen som er gitt. Planleggingsdelen skal ligge til grunn.
Dokumentasjonsdelen
Dokumentasjonsdelen omfatter i utgangspunktet all produksjon av dokumenter under gjennomføringen av fagprøven.
Egenvurdering
Det utførte oppdraget skal skriftlig vurderes av kandidaten. Denne skal sammen med en arbeidslogg og timeliste fremlegges for prøvenemnda.
Vurderingskriterier
Prøvenemnda vil i vurderingsarbeidet legge vekt på følgende kriterier:
Bedømmelse
Kandidaten blir vurdert etter en tredelt karakterskala:
Lagoa Alegre
Lagoa Alegre er en kommune i delstaten Piauí i nordøstregionen av Brasil.
Anton Kokorin
Anton Sergejevitsj Kokorin, russisk Антон Сергеевич Кокорин (født 5. april 1987 i Tasjkent) er en russisk friidrettsutøver som konkurrerer på 400 meter.
Kokorin deltok i OL 2008, der han deltok på det russiske laget som opprinnelig tok bronse på 4 x 400 meter stafett. Denis Aleksejev som deltok på stafettlaget ble tatt for doping ved retesting fra urinprøver fra lekene.
Provinsen Nor Chichas
Provinsen Nor Chichas er en provins i departementet Potosí i Bolivia. Hovedstaden er Cotagaita.
Mindetunnelen
Mindetunnelen er en foreslått firefelts tunnel på E39 fra Fjøsanger til Danmarks plass på søndre utfartsåre fra Bergen (Fjøsangerveien). Nordre tunnelinnslag er tenkt ved Forum kino like nord for Danmarks plass, og tunnelen skal gå 2,7 km med søndre innslag ved Kristianborgvannet på Fjøsanger. Tunnelen er foreløpig ikke kommet stort lenger enn til skissestadiet, og den er ikke er nevnt i Nasjonal transportplan 2006-15.
Manuel II av Portugal
Manuel II (født 15. november 1889 i Belém-palasset i Lisboa, død 2. juli 1932 i Fulwell, nær Twickenham i London) var Portugals siste konge.
Manuels far, Karl av Portugal, og storebroren Luis Filip, ble myrdet av republikanere ved et attentat den 1. februar 1908. Ved et militærkupp 4. oktober 1910 ble monarkiet avskaffet, og Manuel og hans mor måtte flykte til Gibraltar etter tre dages gatekamper.
Han slo seg først ned i Richmond, senere Twickenham, hvor han ble en ivrig boksamler. Den 4. september 1913 giftet han seg med Augusta Victoria (1890–1966), datter av prins Wilhelm av Hohenzollern. De fikk ingen etterkommere.
Bacău
Bacău er en by i Bacău fylke i Romania. Byen ligger ved skråningene til Karpatene i den historiske regionen Moldova. Elva Bistrița renner gjennom byen og møter Siret ca. 8 kilometer sør for byen.
Slaget ved Bornholm 1676
Sjøslaget ved Bornholm 1676 var det første, maritime sammenstøtet under Gyldenløvefeiden mellom de krigførende parter. Det var dessuten admiral Niels Juels ildprøve som en flåtekommandant mot en overlegen flåtestyrke. Allerede der skulle den danske orlogsflåten vise seg suverent overlegen i sjømannskap og kompetanse.
Bakgrunnen
I 1675, etter nederlaget i slaget ved Fehrbellin, var svenskene ikke forberedt på en storkonflikt. Arbeidet med å oppruste og klargjøre flåten var ikke fullført og dette førte til et ulykksalig sjøtokt senåret 1675. Den var dårlig vedlikeholdt, det var mangel på utdannede folk både som sjømenn og befal, og, ikke minst, den svenske flåten var dårlig organisert.
Uten å ha støtt på en eneste danske ble dette sjøtoktet et av de verste i den svenske historien. Sjømenn sultet, ble utmattet av nytteløst arbeid i dårlig vær og ble akutt syke. Av 10 000 mann i flåten på 66 skip og småfartøyer som stevnet ut, ble 2 500 syke og 1 000 omkom, resten kunne ikke dra ut til sjøs på nytt. Danmark-Norge hadde det ikke bedre da hardt vær og sykdom påførte orlogsflåten store påkjenninger slik at 1 000 blir syke og flere dør senere, blant dem nordmannen generaladmiral Cort Sivertsen Adeler som dør den 5. november 1675. Begge flåter var tvunget ut av sine øverstkommanderende med tanke på situasjonen denne høsten like etter krigsutbruddet mellom Danmark-Norge og Sverige. Men Cort Adeler etterfølges av sin venn og kollega, admiral Niels Juel. I Sverige måtte flåtekommandanten, riksadmiral Gustaf Otto Stenbock, betale utgiftene for sjøtoktet på 209 341 sølvmynter.
Året 1676
Niels Juel hadde fordelen av å ha en varmere havstrøm i de danske farvann. Derfor kunne han sende ut eskadrer med flere skip da isen trakk seg vekk allerede i februar. 23. mars 1676 seilte så den danske flåten ut på Østersjpen med 13 skip og 7 småfartøyer med under 2 500 mann og 400 skyts med Churprindsen (68) som flaggskip. Han angriper Dornbusk på Rügen, men landstigningen var slått vekk. To mindre galioter var ødelagt av danskene. Deretter stevnet Niels Juel utenfor den skånske sørkysten fram til den 20. april da han besluttet å dra til Gotland. Underveis, ved Stenshavn på øya Utlängan, kom det til kamp med to svenske krigsskip som ble nedkjempet. Det ene ble ødelagt, mens det andre ble erobret den 23. april 1676. Erobringen av Gotland tok bare kort tid. Den 1. mai, etter mindre enn to dager, overgir kastellet i Visby seg. Der fikk Niels Juel høre at svenskene var i ferd med å ruste ut en stor flåtestyrke i Dalarö.
Først den 4. mai 1676 seilte endelig en svensk armada ut med 17 store krigsskip med mer enn femti kanoner, 13 mindre krigsskip med mer enn tretti kanoner og 2 småfartøyer med mindre enn tretti kanoner; tilsammen 32 krigsskip, 8 bevæpnede koffardiskip, 11 andre fartøyer og 8 brannskip. Uheldigvis er ikke flåtelistene for våren 1676 fullført slik det er strid om hvor mange skip som deltok i dette sjøtoktet. Etter danske opplysninger var det 44 krigsskip, 10 galioter og 6 brannskip.
Lorentz Creutz ble flåtekommandant tross at han manglet erfaring fra strid til sjøs. Men ferden til Älvsnabben blir ulykkesbringende fordi en av de 4 kapteinene for flåten som da var delt i fire eskader, omkom i en ulykke. Det var Johan Bergenstierna på Victoria (80). Den fjerde eskadren blir derfor fordelt inn i de andre tre eskadrene. Valget av en ukyndig mann som kommandant skyldes tradisjonelle og foreldede ledelsesmønstre. Det ble før skilt mellom skipper, ansvarlig for sjømannskap, og skipsjef, ansvarlig for skipet under kamp. En ny, taktisk orientering ble innført med linjeformasjon der en kombinasjon av sjødyktighet og kampferdighet var nødvendig. Niels Juel var av den nye generasjonen sjøoffiserer, i motsetning til Lorentz Creutz.
Den 24. mai, etter fem dagers reise fra Älvsnabben, var den svenske flåten kommet fram til farvannet mellom Bornholm og Rügen. Dagen etterpå oppdaget Niels Juel svenskene og vendte nordvestover mot Øresund i hensikt å unngå å gå i kamp før nederlandsk hjelp med van Tromp var kommettil. Men de svenske skipene var bygget for å seile raskt, så det varte ikke lenge før svenskene hadde tatt igjen den dansk-nederlandske flåten.
Sjøslaget
Først ved solnedgang den 25. mai kom det til skuddveksling da Niels Juel etter å ha observert hvor uryddlige den svenske linjeformasjonen var i lovart under svak vind, vendte om flåten på 26 skip på nord-nordøstlig kurs ved Jasmund på Rügen og utenfor Bornholm rett mot den svenske linjens bakre del som hadde sakket akterut. Avskjæringen da mørket falt på kl. 21 om aften var et eksempel på gjennombruddstaktikken som sett under Slaget ved Trafalgar. Det mislyktes delvis, for Creutz vendt om og mørket førte til uorden hos begge parter. To brannskip, Didric og Leopard, ble avskåret og erobret av de allierte. Men det var kanskje første gang gjennombruddstaktikken var tatt i bruk med suksess, for fem skip var avskåret og lagt under skarp beskytning for en stund.
I ly av mørket seilte begge flåter i nordvestlig retning mot den skånske sørkysten der byen Trelleborg lå. Karl XI satt i kirketårnet og observerte mot horisonten hvor drønn kunne høres. Mangel på sjømannskap og kompetanse førte til at Creutz hadde syv færre skip kl. 7 om morgen til den 26. mai. Den tredje eskadren som hadde mister sine bakerste skip, hadde brutt kontakten med første og andre eskadre som bestod av 12 større krigsskip.
Med den svenske flåten spredt kunne Niels Juel ta fordel av større sjødyktighet og bedre sjømannskap, men svenskene holdt seg i lovart, så man måtte seile opp mot dem. Dermed ble skipene svært utsatt for den svenske ilden. Et angrep av de allierte med van Almonde i spissen på Delft (62) førte til en skarp strid hvor Kronan fikk bruk for sin formidable ildkraft da van Almonde nådde fram til Creutz' skip. Med skipet nær totalødelagt måtte van Almonde trekke seg ut på le og flytte sitt flagg over til Gideon (60). Tre av de åtte nederlandske krigsskipene var slått ut med store skader under angrepet som varte i tre timer. Niels Juel var i avantgarden, admiral Jens Rodsten var bakerst og van Almonde var i senteret som angrep på eget initiativ.
Den svenske ildkraften ble for stor. Klokken 14 om ettermiddagen så Niels Juel seg derfor nødt til å trekke seg fra kampen, og satte kurs mot Øresund. Svenskene hadde reorganisert seg til en slagkraftig enhet. Det var derfor stor fare for at man kunne overvinne den mindre allierte flåten. Fra lovart kunne de stormet ned på de allierte, men det var da kaos inntraff. Idet Creutz så at Merkurius, kommandert av broren major Johan Creutz, var under angrep av et brannskip som hadde lagt seg mot krigsskipet, ville han hjelpe til. Han beordret at Kronan vendte om. De andre kapteinene forstår ikke manøvren og det førte til forvirring. Først kl. 15 om ettermiddag kunne svenskene samle seg på ny, men da var de allierte dratt vekk. Creutz lå opp under Trelleborg mens Niels Juel lå mellom Dragør og Falsterbo.
Tapene
Det er ikke mulig å vite tapene ettersom skadene var raskt rettet opp. Men det er antatt at svenskene mistet en galiot og eventuelt to brannskip. Det er likevel opplysninger som viser at det var betydelige tap. Admiralløytnant Boije i den tredje eskadren hadde fått 40 til 63 kanonskudd på sitt skip Äpplet og hadde minst fem drepte og fem skadede. Men mesteparten av skuddene var rettet mot master og rigg slik at svenskene dermed fikk mest materielle skader. Svensk ild derimot var rettet mot skroget. Delft er antatt å ha blitt svært skadet og selv om dette skipet deltok i kamp senere, var skadene store, spesielt på akterskipet.
Etterspillet
Om aften den 26. mai lot Karl XI sin misnøye luftes da han anklaget skipsjefene for å ha utført sine oppdrag for dårlig. Han oppnevnte en kommisjon som etterforsket flåtens befal slik at flere ble skiftet ut i unåde som admiralløytnant Boije. Karl XI kunne ikke unngått å ha lagt merke til svenskenes uorden og manglende sjødyktighet som forhindret dem i å knuse den allierte flåten. I København rettet van Almonde sterke anklager mot danskene og der begynner en rift mellom de allierte sjøoffiserer å utvikle seg. Det kom fort til konfrontasjon mellom Niels Juel og van Almonde.
Mens van Tromp var på vei til København med en ny eskadre, hadde Karl XI samtale med sin dyktigste sjøoffiser, Claes Uggla. De ble enige om å la flåten vende nordøstover til farvannet utenfor Ölands nordre odde utenfor Gotland som skulle gjenerobres. Strategisk sett var det klokt. Men Niels Juel og Cornelis van Tromp ville også ha et ord med på laget om dette. Opptrappingen til Slaget ved Öland startet.
Sandloppe
Sandloppe er en art av lopper som lever i tropisk klima.
Den er ca. 1 mm lang. Bittet forårsaker kløe og myggstikklignende utslett som kan vare i flere dager. Den befruktede hunnen kan grave seg ned under huden på mennesker og andre pattedyr. Når hun har lagt eggene sine, dør hun selv, men sitter igjen og kan forårsake sekundærinfeksjoner.
Logogram
Et logogram, eller logograf, er et enkelt skrifttegn som representerer et ord eller et morfem (en enhet med betydning i et språk). Dette står i kontrast til andre skriftsystemer, for eksempel alfabeter og abjader, hvor hvert symbol (hver bokstav) først og fremst står for en lyd eller en kombinasjon av lyder.
Eksempler på skriftsystemer som bruker logogrammer er kinesisk og de egyptiske hieroglyfene.
Piauí
Piauí er en delstat i den nordøstre regionen av Brasil. En stor del av delstaten består av det halvtørre sertão-landskapet. Delstaten hadde i 2015 et beregnet folketall på 3,204,028.
Piauí ble kolonisert av portugisere på 1600-tallet. Økonomien er i hovedsak basert på landbruk, hvor kvegdrift er dominerende.
Mesteparten av delstaten har et halvtørt klima med periodevis regn fra desember til april og tørke resten av året. Store deler av landskapet er dekket av kratt som kalles caatinga.
Piauí har den korteste kystlinjen av alle delstatene i Brasil, på bare 66 km. Delstatshovedstaden Teresina er også den eneste hovedstaden i den nordøstre delen av Brasil som ikke ligger ved kysten. Årsaken til dette er at i motsetning til nabodelstatene, ble Piauí først kolonisert i innlandet og ikke ved kysten som var det vanlige.
Historie
Delstaten har mange svært viktige arkeologiske utgravinger, inkludert nasjonalparken Serra da Capivara, som er rik på fornminner fra prehistoriske indianske sivilisasjoner. Hulemalerier viser en sivilisasjon som går 25 000 år tilbake i tid.
De første innbyggerne i Piauí var banditter som flyktet fra delstaten São Paulo. De mest kjente er antakelig Domingos Afonso Mafrense og Domingos Jorge Velho. Mafrense etablerte det som i dag er byen Oeiras, mens de første kvegflokkene ble ført inn i delstaten av Velho.
På 1600-tallet etablerte mange fattige adelsmenn og jesuitt-prester seg i delstaten. Det samme gjorde afrikanske og indianske slaver. Landeiere fra nabodelstatene Maranhão og Bahia som søkte nye landområder for kvegdrift, etablerte seg også i delstaten i denne perioden.
Teresina var den første planlagte brasilianske byen. Med utgangspunkt i et sjakkbrett ble byplanen tegnet av en arkitekt i 1852. Byen ligger ved elvene Parnaíba og Poti. Byen er kjent som «Den grønne byen» på grunn av alle mangotrærne som omkranser bygatene.
Andre byer i Piauí:
Skansentunnelen (Bergen)
Skansentunnelen er en planlagt tunnel for å avlaste Bergen sentrum for biltrafikk. Det foreligger to alternative traséer for Skansentunnelen, hvorav den ene er en bytunnel mellom Christies gate og Bontelabo, og det andre tilknyttes Fløyfjelltunnelen og ender ved Bontelabo.
Skansentunnelen inngår i Bergensprogrammet og det er utarbeidet kommunedelplan og konsekvensutredning for prosjektet. Konsekvensutredningen er godkjent av Vegdirektoratet. Foreløpig kostnadsoverslag ligger på ca. 430 millioner kroner. Prosjektet er planlagt gjennomført i perioden 2011 til 2015.
Prinsessen som ingen kunne målbinde (film)
Prinsessen som ingen kunne målbinde er en norsk kortfilm fra 1932 basert på eventyret Prinsessen som ingen kunne målbinde skrevet av Peter Christen Asbjørnsen. Harald Stormoen har hovedrollen som kongen, Andreas Aabel som Askeladden, mens Unni Torkildsen spiller rollen som prinsessen. Regi er ved Walter Fürst.
Handling
På kongsgården står den vakre og munnrappe prinsessen og morer seg over alle de dumme frierne, som en etter en blir kastet ut, fordi de ikke kan målbinde henne. Utenfor den gamle stavkirken leser kongens soldater opp bestemmelsen om sviemerking.
Den fattige Askeladden og hans to selvgode storebrødre bestemmer seg for å dra avsted for å prøve lykken. Til alles forbauselse klarer Askeladden å målbinde prinsessen, mens de to brødrene mislykkes. Askeladden blir belønnet med prinsessen og halve kongeriket, mens brødrene blir sviemerket.
Skansentunnelen
Skansentunnelen kan vise til:
Double Disc Court frisbee
DDC (Double Disc Court) er et lagspill i frisbee. Spillet består av to lag, med to spillere på hvert lag, samt to disker. Utfordringen i spillet er samspillet og «timingen» mellom de to lagkameratene.
Banen
DDC kan spilles utendørs og innendørs, med en bane etter målene på tegningen.
Regler
Formålet med spillet er å lage så mange poeng på motstanderne som mulig. Spillet starter ved at en spiller på hvert lag holder en disk hver. En spiller ned fra tallet tre, på null (telleren sier "kast" istedenfor "null") må begge spillerne kaste disken over til sin motstanders bane. Reglene er enkle.
1) Det er kun tillat for ett lag å holde en av diskene i hånden om gangen. Hvis den ene spilleren holder en disk, må denne spiller kaste sin disk før dens medspiller griper neste disk.
2) Den som kaster disken må sørge for at disken flyter inn i motstanderens bane. Hvis disken (på noe tidspunkt) berører bakken utenfor motstandernes bane, er det poeng til motstanderne.
Poeng
Poeng blir gitt etter følgende regler:
- Ett poeng pr. disk som lander i motstandernes bane, til motstanderne av det laget som har disken liggende i sin bane
- To poeng hvis motstanderne holder begge diskene samtidig, til motstanderne av det laget som holder diskene
- Ett poeng pr. disk som lander utenfor motstandernes bane, til motstanderne av det laget som kastet disken
(dette ble litt klønete skrevet, men jeg trur dere forstår)
Når en disk har truffet bakken, eller ett lag holder begge diskene samtidig, stopper spillet, og poeng deles ut. Deretter starter en ny omgang på samme måte som ved spillets start.
Hvordan er spillet
Dette spillet krever stor koordinasjonsevne, samt dyktighet over disken. Her gjelder det å lure motstanderne med kombinasjoner av lange svevekast og raske kast mot bakken.
Martin Ødegård
Martin Ødegård (født 1985 i Ålesund) er en norsk Othello-spiller.
Han er nordisk (2007, 2016) og norsk (2009, 2010, 2012, 2016, 2017, 2018) mester.
Gulldusk
Gulldusk (Vitenskapelig navn Lysimachia thyrsiflora) er en plante i nøkleblomfamilien - thyrsiflora betyrat blomstene likner på thyrsosstaven. Den hadde en furukongle i enden og var symbolet til Dionysos.
Vejle
Vejle er en by og tidligere kjøpstad i Vejle kommune på Syd-Jylland i Danmark, og er administrasjonssenter for Region Syddanmark. Regionens Regionsråd møtes også i Vejle. Med sine 52,449 innbyggere (2013) er byen Danmarks 9. største by.
Gulldusk
Utseende
Høyden kan være 30 til 70 cm. Stengelen er uten greiner, og med lite eller ingen hår. Nederst er bladene skjellformete, på midten er de motsatte og øverst er de samlet i en dusk.Blomstene vokser i klaser midt på stengelen, og de er 7-tallige og små med gul krone.Rotstokken forgrener seg slik at gulldusk kan formere seg vegativt over et helt vokseområde.
Vejle
Bynavnet «Vejle» ble i middelalderen skrevet Wæthlæ, Wæthel, Wedel hos Huitfeldt og andre steder Vedle, trolig av vejle, som er eldre dansk for en grunn fjord. Forklaringen skal være byens beliggenhet ved et våtmarksområde, som man i vikingtiden kunne krysse på Ravningebroen. Byen ble første gang nevnt i 1256. Eldste kjente kjøpstadsrettigheter er fra 1327.
Martin Ødegård
Han har også vunnet Norsk Grand Prix sammenlagt sesongene 06/07, 07/08, 08/09, 09/10 og 11/12, og deltatt i seks verdensmesterskap: Athen 2007 (23.-plass), Oslo 2008 (21.-plass), Gent 2009 (19.-plass), Roma 2010 (10.-plass) New York 2011 (17.-plass) og Leeuwarden 2012 (10.-plass), samt den japanske Othello-turneringen Meijin i Tokyo (2008 og 2012).
Vejle
Fra 1970 til 1. januar 2007 var Vejle kommunesenter i gamle Vejle kommune, og sete for administrasjonen og amtsrådet i det nå oppløste Vejle amt.
Vennskapsbyer
Vejle er vennskapsby til
Martin Ødegård
Han er utdannet sivilingeniør ved Norges teknisk-naturvitenskapelige universitet.